Sirdaryoda Cobalt avtomobili MAN yukmashinasining orqa qismiga urildi, natijada 2 kishi halok bo‘lib, 2 kishi jarohatlandi

Sirdaryo viloyatining Sardoba tumanida 11-avgust kuni Jizzax shahar “O‘ratepa” MFYda yashagan I.E. o‘zining Cobalt rusumli avtomashinasini “Otayurt” MFY hududidan o‘tuvchi M-39 avtomobil yo‘lining 937-km.da haydab ketayotib, o‘zidan oldinda harakatlanib ketayotgan V.I. boshqaruvidagi MAN rusumli yuk avtomashinasining orqa qismiga urilib yo‘l-transport hodisasini sodir etgan. Bu haqda IIV jamoatchilik va ommaviy axborot vositalari bilan aloqalar boshqarmasi xabar berdi.
Natijada Cobalt avtomashinasi haydovchisi, I.E. jarohat olib voqea joyida halok bo‘lgan. Uning 3 nafar yo‘lovchi kasalxonaga yotqizilgan ammo, ko‘rsatilgan tibbiy muolajalarga qaramay ulardan biri Jizzax shahrida yashagan Sh.M. vafot etgan.